
             G R A D   S I NJ

             GRADONAČELNIK

Svim redovnim službama koje se zaštitom

i spašavanjem bave u redovitoj djelatnosti,

Građanima Grada Sinja 

-Svima-

PREDMET: Upozorenje na opasne vremenske pojave za 9. do 13. siječnja 2024.-
Sukladno Standardnom operativnom postupku za korištenje vremenskih prognoza Državnog  hidrometeorološkog zavoda, dajemo upozorenje za područje Grada Sinja:
za 9. do 13. siječnja 2024. godine,

Posebnu pozornost potrebno je posvetiti najavljenim promjenama vremena od strane DHMZ-a (zadnje upozorenje dostavljamo u prilogu), tijekom nadolazećeg tjedna, a koje će se manifestirati kroz prodor vlažnog i zamjetno hladnijeg zraka popraćenog sa olujnim vjetrom te oborinama susnježice i snijega. Nepovoljni hidrometeorološki uvjeti podrazumijevaju snježne oborine s visokim snježnim nanosima, led na prometnicama, nastanak ledenih čepova na vodotocima kao i olujno nevrijeme te posljedice njegova djelovanja koje se odnose na prekid cestovnog prometa ili dugotrajni zastoj na prometnicama, izolacija naselja ili pojedinih dijelova naselja te prekid ili otežana opskrba stanovništva energentima i životnim namirnicama.
.

Nalažem da   sve nadležne službe budu obaviještene o opasnoj vremenskoj pojavi i budu u pripravnosti obzirom na moguću ugrozu ljudi i imovine na pojedinim područjima Grada Sinja. Sve glavne prometnice će se održavati sukladno operativnim planovima odžavanja državnih, županijskih, te nerazvrstanih cesta na području grada Sinja po prioritetima. 

Molim naše sugrađane o da se ponašaju sukladno  Odluci o komunalnom redu i da počiste snijeg ispred svojih ulaza ukoliko padne kako bi se lakše ostvarila komunikacija s glavnim prometnicama,  da se opskrbe s namirnicama na vrijeme, te da zaštite vodovone cijevi na otvorenom od smrzavanja i pucanja uslijed najavljenih niskih temperatura.
Temeljem odredbi čl. 12. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22), Ministarstvo unutarnjih poslova nadležno je za koordinaciju djelovanja jedinstvenog sustava civilne zaštite u RH. Stoga napominjem da je Područni ured civilne zaštite Split naputkom (KLASA: 240-03/23-02/12, URBROJ: 511-01-366-23-1 od 16. listopada 2023.) dao uputu svim JLP(R)S na području nadležnosti na obvezu održavanja pripremljenosti i sposobnosti cjelokupnog sustava civilne zaštite, ažurnost planova djelovanja civilne zaštite koji se odnose na rizike snijeg, led, olujni vjetar,  kako bi sustav civilne zaštite pripremili za pravovremeno i usklađeno djelovanje u slučaju nastanka izvanrednog događaja uzrokovanim nepovoljnim vremenskim uvjetima.

S poštovanjem

Gradonačelnik Grada Sinja
Miro Bulj v.r.
